kardosdrur/scandi-wiki huggingface dataset:
Elskede dyr

Elskede dyr er en dansk dokumentarfilm fra 1995, der er instrueret af Vibeke Vogel.

Handling 
Der er ca. 1 million registrerede kæledyr i Danmark. Det betyder, at der bor et kæledyr i mere end hver tredje husstand. Kæledyr er levende væsener med adresse i menneskers intimsfære. Menneske og dyr lever sammen for lystens, kærlighedens og fornøjelsens skyld. Med dyrene har menneskene altid adgang til noget varmt, blødt og levende. Dyrene er født ind i menneskenes verden. Forholdet mellem menneske og dyr er enkelt, hengivent og befriet for menneskelige konflikter. Levende væsener bindes sammen i følelser og forestillinger om hinanden.

Referencer

Eksterne henvisninger 
 

Danske film fra 1995
Dokumentarfilm fra Danmark
Om Gud vil - stemmer fra Gaza

Om Gud vil - stemmer fra Gaza er en film instrueret af Sonja Vesterholt efter eget manuskript.

Handling 
Denne dokumentarfilm følger den palæstinensiske familie Khalel Aziza, som har boet i en flygtningelejr i Gaza, siden de flygtede fra Jaffa i det nordlige Palæstina i 1948. Umiddelbart efter fredsaftalen i september 1993, som resulterede i palæstinensisk selvstyre i Gaza, besluttede familien at rive deres gamle bolig ned og på samme sted bygge et nyt hus. Vi følger de tre Khalel Aziza-brødre og deres familiers forsøg på at få deres drøm om et bedre liv til at blive til virkelighed. Atmosfæren i Gaza er spændt. Både indre og ydre konflikter truer.

Referencer

Eksterne henvisninger 
 

Danske film fra 1995
Dokumentarfilm fra Danmark
Sprogbilleder

Sprogbilleder er en film instrueret af Ove Nyholm efter manuskript af Ove Nyholm.

Handling 
Mellem ingenting / og ingenting / sætter en jæger / sine tegn i hulens mørke / derude var vildtet / herinde kunne han betegne det. Sådan lyder Hans-Jørgen Nielsens rytmisk ledsagende digt, der stemningsskabende åbner for dette filmværk om selve den skabende proces, dialogen mellem kunstner og udtryk, selve sprogets og udtrykkets oprindelse. Med forbilledlig pædagogisk klarhed fører instruktøren Ove Nyholm os ind i sprogrum og -billeder og skaber selv en dialog mellem filmens legende, eksperimenterende udtryk og kunstnere som Kirsten Olesen (skuespiller), Søren Ulrik Thomsen (digter), Per Nørgård (komponist), Kim Vilfort (fodboldspiller), Erling Eliasson og Mette Bøtcher (dansere), Michael Kvium (maler), Henning Larsen (arkitekt) og Hans Georg Lenz (musikkritiker), der alle fortæller om sproget, udtrykket, den kunstneriske skabelsesproces.

Referencer

Eksterne henvisninger 
 

Danske film fra 1995

Dokumentarfilm fra Danmark
Som fugle i bur

Som fugle i bur er en film instrueret af Lizzi Weischenfeldt efter eget manuskript.

Handling 
Ivana og Dalibor er to små skæbner blandt mange i det tidligere Jugoslavien. De bor midlertidigt i en flygtningelejr og har oplevet tre år med krig og rædsler. De har mistet forældre, familie og søskende. De venter hele tiden, og de er vant til at vente og vente, og de drømmer om uddannelse, familie og en fremtid, men er der nogen? Børnene fortæller om stort og småt, om børnehjem, en anderledes barndom og manglende evne til at koncentrere sig i skolen, om krigsoplevelser og smertelig erindring. Filmen er 1. del af trilogien om krigens børn. Se også Krig er ikke for børn og En fremmed fugl.

Referencer

Eksterne henvisninger 
 

Danske film fra 1994

Dokumentarfilm fra Danmark
Rendez-vous

Rendez-vous er en film instrueret af Ole Roos efter manuskript af Ole Roos.

Handling 
»Rendez-vous« ligger i forlængelse af instruktøren Ole Roos' tidligere portrætfilm om den store franske skuespiller Michel Simon fra 1964. De havde en aftale om at mødes 10 år efter for at fortsætte projektet; men Michel Simon døde. Filmen er et poetisk stemt og personligt erindringsbillede, hvor Ole Roos, på sporet af den tabte tid, igen vender tilbage til Paris, til skuespillerens tomme residens, for at ære hans minde. Dette blander sig med andre erindringsbilleder: Misantropen Michel Simon fortæller om sit brogede liv, vi ser udvalgte klip fra hans film og møder ham i vinterhaven i det gamle hus, med alskens erotisk kunst, masser af kæledyr og forbudte pornofilm.

Referencer

Eksterne henvisninger 
 

Danske film fra 1995

Dokumentarfilm fra Danmark
Lindknud - en landsby

Lindknud - en landsby er en film instrueret af Ib Makwarth efter eget manuskript.

Handling 
Ib Makwarth tegner her et intenst portræt af en typisk dansk landsby, Lindknud, som ligger i Sydjylland mellem Esbjerg og Kolding. Vi hører om, hvordan landsbyen så ud i gamle dage med vejtræer, rendestene og de mange forskellige butikker, der i dag er lavet om til beboelse. Foruden de erhvervsdrivende fortæller en lang række af Lindknuds beboere om deres syn på det meget aktive sociale og kulturelle liv, der finder sted på landsbyfællesskabets vigtige knudepunkter, hvor unge og gamle mødes: Kirkelivet med gudstjeneste, møder og koncerter, grillens natteliv, sportsaktiviteter med kaffeklub etc. Et broget mylder af liv, der fortæller en landsbys historie i moderne tid.

Referencer

Eksterne henvisninger 
 

Danske film fra 1996

Dokumentarfilm fra Danmark
Et slot i et slot

Et slot i et slot er en film instrueret af Carl Th. Dreyer efter eget manuskript.

Handling 
Kronborg rummer inde i sine mure store dele af et andet og ældre slot, Krogen, som er bygget af Erik af Pommern omkring 1420. På grundlag af fund og afdækninger ved Kronborgs restaurering i årene 1926-35 har man været i stand til at danne sig et billede af, hvordan Krogen har set ud. Dette viser filmen ved hjælp af rekonstruktionsmodeller. De to slottes grundplan dækker hinanden fuldstændig, idet Kronborg er bygget over Krogen, og derfor kan man endnu i dag på Kronborg se afdækkede dele af mure, vinduer og rum fra det gamle slot, Krogen.

Referencer

Eksterne henvisninger 
 

Danske film fra 1954
Film instrueret af Carl Th. Dreyer
Danmark i Lænker

Danmark i Lænker er en film instrueret af Svend Methling.

Handling 
Filmen skildrer besættelsen af Danmark 1940-45. Tyske tropper går i land ved Langelinie, Jylland besættes. Kongens 70-års fødselsdag d. 26. september 1940. De danske nazisters møde ved Den lille Hornblæser. Flyvepladsen ved Aalborg anlægges. De tyske soldater plyndrer Danmark. Frikorps Danmark vender hjem på orlov. Luftangrebet på Burmeister & Wain. Sabotagerne bryder løs over hele Danmark. Danmarks 'Nej' den 29. august 1943. Den sænkede flåde. Tyske SS-folk terroriserer Rådhuspladsen. Jødeforfølgelserne. Heiber Automobil-Service i København sprænges i luften. Bombeattentat mod Storebæltsfærgen "Sjælland". Jernbanesabotørernes dristige arbejde. General Rommel besøger Jylland. Fæstningsvolden langs den jyske vestkyst. Schalburgtagen begynder - Tivoli ødelægges. Generalstrejkens modige og dramatiske uge. Frøslev-Lejren. Schalburgkorpset hverver frivillige. Ø.K.'s hovedbygning i København bombesprænges. Tyske flygtninge vælter ind over Danmark. Gestapos hovedkvarter i København, Aarhus og Odense lægges i ruiner. Hipo-korpset i arbejde. Razziaer på åben gade. Politiet vender hjem. Svensk Røde Kors i arbejde. Tyskernes kapitulation den 4. maj om aftenen.

Referencer

Eksterne henvisninger 
 

Danske film fra 1945
Danske film omhandlende København i 1900-tallet
Film om Besættelsen
Frikvarteret

Frikvarteret er en dansk dokumentarfilm fra 1995 med instruktion og manuskript af Lise Roos.

Handling 
Vi er de børn vores forældre advarede os imod - lyder en af de mange graffitier, der pryder kantinen på Falkonergårdens Gymnasium på Frederiksberg. Her er eleverne overladt til sig selv, her oplever de at have et frit kvarter, her kan man snakke eller sove, her kan man gemme sig eller vise sig frem, og her hersker helt andre normer og regler end i timerne og hjemmene. Instruktøren Lise Roos har i fem afsnit indfanget den specielle atmosfære, gransket årgang 1995's ansigter og kropssprog - og lyttet til de unges meninger, tanker og drømme. Resultatet er blevet et fornemt generationsportræt, en præcis dokumentation og en fastholden af tiden og dens ånd.

Referencer

Eksterne henvisninger 
 

Danske film fra 1995

Dokumentarfilm fra Danmark
Familien i fin form

Familien i fin form er en dansk dokumentarfilm fra 1968, der er instrueret af Jørgen Vestergaard efter manuskript af Henning Nystad.

Handling 
Hvis man skal være i fin form hele året rundt, er det nødvendigt at få motion og at spise det rigtige, men rigtig mad er ikke bare mad, der mætter - maden skal indeholde alle de stoffer, organismen har brug for til vækst og vedligeholdelse af cellerne til varme og energi (arbejde og leg).

Referencer

Eksterne henvisninger 
 

Danske film fra 1968

Film instrueret af Jørgen Vestergaard
Dokumentarfilm fra Danmark
Stofskifteforsøg

Stofskifteforsøg er en film instrueret af Jørgen Vestergaard.

Handling 
Professor Brandt Rehberg viser, hvordan man bestemmer stofskiftet på en forsøgsperson og en mus; dernæst hos en kanin, der har fået injeceret radioaktivt jod. Det konstateres, at joden bliver opsamlet i ens skjoldbruskkirtel.

Referencer

Eksterne henvisninger 
 

Danske film fra 1965

Film instrueret af Jørgen Vestergaard
Grønland i sol

Grønland i sol er en dansk dokumentarfilm fra 1959 med instruktion og manuskript af Hagen Hasselbalch.

Handling 
Hagen Hasselbach fulgte med et af Grønlands Styrelses skibe på et sommertogt langs Grønlands kyst og indfangede med sit smalfilmskamera en række indtryk af Grønland på godt og ondt, som han sammenarbejdede til en skildring af sommerens Grønland - Grønland i sol.

Referencer

Eksterne henvisninger 
 

Danske film fra 1950

Dokumentarfilm fra Danmark
Film om Grønland
Christine Swane (film)

Christine Swane er en film instrueret af Søren Melson.

Handling 
En film om maleren Christine Swane og hendes kunst. Den viser kunstneren i arbejde i sit hjem i Birkerød, hvor alt er præget af hendes kunstopfattelse, og hvordan hun i sine billeder og i sit kunsthåndværk lader sig inspirere af de daglige omgivelser. Arbejdet med den store væg til Damsøbadet på Frederiksberg følges fra det første udkast til færdiggørelsen.

Referencer

Eksterne henvisninger 
 

Dokumentarfilm fra Danmark
Danske film fra 1959
Med kongeparret i Thailand

Med kongeparret i Thailand er en film instrueret af Helge Robbert.

Handling 
Kongeparrets officielle besøg i Thailand, 11-25 januar 1962. Glimt fra Bangkok, det dansk-thailandske demonstrationslandbrug i Muang Lek, fra Ayudhya samt Chiengmai i det nordlige Thailand. Filmen handler også om de erhvervsmæssige og kulturelle forbindelser mellem Thailand og Danmark.

Referencer

Eksterne henvisninger 
 

Danske film fra 1962
Dokumentarfilm fra Danmark
Gas under Jorden

Gas under Jorden er en dansk dokumentarfilm fra 1942, der er instrueret af Theodor Christensen efter eget manuskript.

Handling 
En film om gasboringerne i Vendsyssel og udnyttelsen af dette råstof, som bobler op af jorden. Omkring Frederikshavn står der ikke mindre end 200 boringer, produktionen er oppe på 10.000 kubikmeter i døgnet. Den kommer ikke alene husholdningerne til gode, men også industrien. Gassen erstatter olie, benzin, og kul, men ingen ved, hvor længe herligheden varer.

Referencer

Eksterne henvisninger 
 

Energi i Danmark
Danske film fra 1942
Film instrueret af Theodor Christensen
Dokumentarfilm fra Danmark
Nørrebro 1968

Nørrebro 1968 er en film instrueret af Sune Lund-Sørensen.

Handling 
Dokumentarisk reportage fra brandkvarteret, da slum på Nørrebro i efteråret 1968 blev hærget af en pyroman.

Referencer

Eksterne henvisninger 
 

Danske film fra 1969

Dokumentarfilm fra Danmark
Danske film omhandlende København i 1900-tallet
Bork havn (film)

Bork havn er en film instrueret af Lars Brydesen.

Handling 
Bork Havn - en afkrog ved Ringkøbing Fjord.

Referencer

Eksterne henvisninger 
 

Danske film fra 1968

Dokumentarfilm fra Danmark
Pas på dit hjerte

Pas på dit hjerte er en film instrueret af Sune Lund-Sørensen efter manuskript af Sune Lund-Sørensen.

Handling 
Åreforkalkning og kredsløbsforstyrrelser fører til en blodprop i hjertet, hvis man ikke passer på det ved at dyrke motion, spise mere vegetabilsk kost, nedskære tobaksforbruget og undgå unødvendig stress.

Referencer

Eksterne henvisninger 
 

Danske film fra 1967

Dokumentarfilm fra Danmark
En ø i Andamanerhavet

En ø i Andamanerhavet er en dansk dokumentarfilm fra 1966, der er instrueret af Helge Ernst efter eget manuskript.

Handling 
Filmen er optaget på den 5. thai-danske ekspedition, der fandt sted i begyndelsen af 1966. Marinbiologen G. Thorsen redegør for undersøgelserne af de havbiologiske forhold ud for Thailand, med henblik på eventuelle muligheder for at udvikle fiskeriet. Orkidéspecialisten G. Seidenfaden fortæller om undersøgelserne af orkidéernes vækstforhold, der giver oplysninger om, hvilke muligheder der foreligger for at dyrke landet.

Referencer

Eksterne henvisninger 
 

Danske film fra 1966

Dokumentarfilm fra Danmark
Pas på de små

Pas på de små er en dansk dokumentarfilm fra 1962 med instruktion og manuskript af Ole Roos.

Handling 
En færdselspropagandafilm, fremstillet som et led i Rådet for større færdselssikkerheds kampagne i foråret 1963 for børnenes trafiksikkerhed.

Referencer

Eksterne henvisninger 
 

Danske film fra 1962

Propagandafilm fra Danmark
J. Th. Arnfred (film)

J. Th. Arnfred er en dansk dokumentarfilm fra 1976 med instruktion og manuskript af Jørgen Roos.

Handling 
Forfatteren Ib Koch-Olsen interviewer den forhenværende højskoleforstander ved Askov Højskole. Den 92-årige J. Th. Arnfred, der hele sit liv har været engageret i andelsbevægelsen og folkeoplysningsarbejdet, var oprindelig landmand og uddannet civilingeniør. Arnfred fortæller om sit lange liv med disse opgaver.

Referencer

Eksterne henvisninger 
 

Dokumentarfilm fra Danmark
Danske film fra 1976
Spar på vandet

Spar på vandet er en dokumentarfilm fra 1949 instrueret af Svend Aage Lorentz efter manuskript af Svend Aage Lorentz.

Handling 
En humoristisk indgangsvinkel til et budskab om, at man skal tænke sig om, når man bruger vand. Folk skal spare på vandet i de varme sommermåneder. I filmen besvimer en kvinde af vandmangel, og hun oplever en række visioner om vandspild og vandmangel. Til slut skildres vandets normale, naturlige kredsløb.

Referencer

Eksterne henvisninger 
 

Dokumentarfilm fra Danmark
Danske film fra 1949
Fra Nationalmuseets Arbejdsmark

Fra Nationalmuseets Arbejdsmark er en dokumentarfilm instrueret af Petr Wied efter manuskript af Johannes Brøndsted.

Handling 
En skildring af udgravningen af en kæmpehøj, de fundne genstandes transport til Nationalmuseet og den behandling, de må gennemgå, før de kan anbringes i museets montrer, for at de mange minder om Danmarks første beboere kan blive bevaret for efterverdenen.

Titlen er en pendant til Nationalmuseets årbog Nationalmuseets Arbejdsmark.

Referencer

Eksterne henvisninger 
 

Dokumentarfilm fra Danmark
Danske film fra 1941
Birgitte Elisabeth Andersen

Birgitte Elisabeth Andersen (født Olsen, 17. december 1791 - 6. februar 1875) var en dansk skuespillerinde og danserinde, der var aktiv 1806-1838.

Hun var datter af Iver Olsen, der var kontrollør ved Det Kongelige Teater. Hun blev elev hos Antoine Bournonville på balletskolen 1801, og 1804 blev hun en af de første elever på den nystiftede Den Kongelige Dramatiske Skole, og betragtes som skolens fremmeste elev. Birgitte Olsen debuterede på Hofteatret i 1806 og på Det Kongelige Teater i 1808, og blev førsteskuespillerinde 1810. Hun beskrives som smuk, intelligent, kølig, med anlæg for det ironiske. Hun blev betragtet som bedst i lidt alvorligere roller (det såkaldte "højere lystspil"), men blev kritiseret for en vis stivhed. Hun var den første dansker, der spillede Portia (1828), Ofelia (1813) og Schillers Jeanne d’Arc (1819). Hun fik afsked med fuld pension 1838.

I 1815 giftede hun sig med med kapelmester Caspar Heinrich Bernhard Andersen. Deres datter var forfatteren Clara Andersen.

Kilde 
 Birgitte Elisabeth Andersen på Kvinfo.dk

Teaterskuespillere fra Danmark
Dansk Presseforbund

Dansk Presseforbund (tidligere Dansk Presse Medarbejder Forbund) er en organisation for professionelle journalister og fotografer. Den er stiftet i 1927.

Referencer

Eksterne henvisninger 
 Forbundets hjemmeside

Etableret i 1927
Presseforbund
Canardvinge

En canardvinge (: and) er en mindre vinge på hver side af et flys forende. Begrebet omfatter både bevægelige og fastmonterede små vinger langt foran på flyet. De bevægelige canardvinger kan have samme funktion som højderor på et mere traditionelt bygget fly, og de kan bruges med modsat bevægelsesretning for at give rotation langs længdeaksen. 

På de fleste flymodeller vil canardvingerne bidrage til bedre kontrol af pitch / rotation om tværaksen og give større stabilitet, således at det ikke er så kritisk, hvor langt foran eller bagved i flyet vægten af brændstof, passagerer og bagage/gods er placeret. Canardvingerne bidrager endvidere en smule til flyets opdrift.

Enkelte moderne jagerfly er bygget således, at vingerne sidder så langt fremme, at flyet er ustabilt, idet der i tilfælde af, at næsen rettes op, risikeres, at bevægelsen bliver kraftigere, hvorved flyet bliver ukontrollerbart. Under flyvning er disse fly styret af en computer, der registrerer flyets bevægelser og korrigerer i tilfælde af manglende stabilitet. Flere af disse fly er fremstillet med canardvinger for at give mulighed for korrektion af flyets bevægelser.

Flytyper/modeller med canardvinger (udvalg)

Galleri

Eksterne links  

Luftfartøjskomponenter
Aerodynamik
Franz von Holzhausen

Franz von Holzhausen (født den 10. maj 1968 i Simsbury, Connecticut) er en amerikansk bildesigner, der siden den 31. juli 2008 har arbejdet som chefdesigner for elbilsproducenten Tesla Motors i Californien, hvor han har designet Model S. Roadster, Model X, Model 3, Model Y samt Cybertruck. Han har tidligere arbejdet for Mazda North American Operations. Før det var han "assistant design chief" for Volkswagen.

Billedgalleri 

Erhvervsfolk fra USA
Designere fra USA
Tesla Factory

Tesla Factory er en bilfabrik beliggende i Fremont i Californien og Tesla Motors primære produktionssted. Fabrikken var tidligere kendt som New United Motor Manufacturing, Inc. (NUMMI), et joint venture mellem General Motors og Toyota.

Eksterne henvisninger 

 Tesla Motors officielle hjemmeside (på dansk)

Etableret i 2010
Tesla Motors
Aliya bint Ali

Aliya bint Ali (1911 - 21. december 1950) var en irakisk dronning, gift med kong Ghazi af Irak og moder til kong Faisal 2. af Irak. Hun var den sidste dronning af Irak. Hun var anden datter af Ali ibn Hussein, konge af Hijaz og storsharif af Mekka.

Aliya bint Ali giftede sig med sin fætter kong Ghazi den 25. januar 1934. Parret fik kun et barn, Faisal 2. Aliya og Ghazi levede efterhånden som separerede. Da Ghazi døde i en bilulykke 1939, var der mistanke om, at han var blevet myrdet af Nuri as-Sa'id, som skal have været i kontakt med både Aliya og hendes broder Abd al-Ila'h om at afsætte kongen. Aliyas broder, Abd al-Ila'h, blev af Nuri udset til hendes umyndige søns regent. 

Dronninger af Irak
Bitte-Selgen

Bitte-Selgen er en novelle af Johannes V. Jensen. 

Novellen blev første gang udgivet i Julealbum 1905 og senere i 1910 i novellesamlingen Himmerlandshistorier. Tredie Samling.
I den første udgivelse havde novellen titlen Bitte-Selgens Tænder.
Den oprindelige slutning er omskrevet.
I julealbummet udkom den med en tegning af Theodor Kittelsen.

Novellen er relativt kort — i den gængse udgave spænder den over blot fire sider — men indeholder alligevel en sluttet fortælling der i sin helhed strækker sig over en lang tidsperiode. Umiddelbart omhandler historien et overnaturligt fænomen, men i slutningen bliver man i tvivl om, om der rent faktisk er foregået noget overnaturligt, eller det bare er tilfældigheder som af personerne i novellen er blevet tolket som noget overnaturligt. Novellens stil er ret tungsindig, som man kender et fra mange af Steen Steensen Blichers historier, men den har dog også glimt af den typiske Jensen’ske ironi og sarkasme, som også er meget karakteristisk for Thit Jensens forfatterskab.
Bitte-Selgen benytter in medias res som fortællegreb, — titelfiguren refereres til i novellens begyndelse uden at det er klart for førstegangslæseren hvem det er.
Senere i novellen springes der i tid, først mange år frem i tiden ("Hvor det nu er længe siden.").

Om Bitte-Selgen skrev Johannes Jørgensen: "Historien om 'Bitte-Seglen' er i sin tåreløse medfølelse, sin jydske ordknaphed noget at det mest gribende, der er skrevet på dansk", mens Leif Nedergaard betegnede novellen som "en bundtrist historie á la Maupassant's La petite Roque".
Johannes Møllehave argumenterer i En himmerlandsk mundfuld for at Himmerlandshistorier var påvirket af De islandske sagaer,
og til morens syner i Bitte-Selgen drager han en parallel til Njals saga hvor en gamle kvinde får syner om en brand.

Bitte-Selgen er ikke sjældent brugt som pensum eller eksamensstof i det danske gymnasium eller ved HF-uddannelsen. 
Den ses også i materiale rettet mod Folkeskolens ældste klasser.

Bitte-Selgen er indlæst af Karsten Pharao.

Referencer 

Litteratur fra Danmark
Johannes V. Jensen
Abd al-Ila'h

Abd al-Ila'h (14. november 1913 - 14. juli 1958) var en irakisk kronprins.

Abd al-Ila'h var søn af Ali ibn Hussein af Hijaz og broder till Aliya bint Ali. Han var 1939-1953 formynderregent for sin fætters og søsters søn Faisal 2. af Irak og derefter kronprins. Han var probritisk og betragtedes af nationalisterne i Irak som konservativ og alt for eftergivelig i forhold til Storbritannien og blev myrdet i forbindelse med statskuppet i 1958 (også kaldet 14. juli-revolutionen).

Kilder 
 Svensk uppslagsbok. Malmö 1939

Kongelige fra Irak
Personer fra Irak
Hanne Fabricius

Hanne Fabricius (født 1958) er en dansk arkæolog, foredragsholder, forfatter, forlægger i Forlaget Tyra. Hun har også medvirket i filmen Adam Hart i Sahara fra 1990 og forsøgte i 1980'erne at få en karriere inden for teater og film.

Hun var tilknyttet Københavns Bymuseum i perioden. 1984-1997. Fabricius er uddannet i forhistorisk arkæologi fra Københavns Universitet i 1997, og har påbegyndt en ph.d., som dog aldrig er blevet færdiggjort.

I 2010 udkom hendes første skønlitterærere bog, Øgledronningens forbandelse, der var den første i fantasyserien Tidsdetektiverne, der omhandler to unge mennesker, der undersøger mysterier i forskellige tidsperioder. Bog nummer to, Soltemplets Hemmelighed, udkom i 2011.

Siden 2014 har hun været olderkvinde i Københavns Byvandrerlaug.

Hun har været en af de faste deltagere i Historiequizzen siden fjerde sæson, som blev sendt i 2015. Quizzen har Adrian Hughes som vært, og blandt de andre deltagere er historikerne Kåre Johannessen og Cecilie Nielsen.

Bibliografi

Historiebøger 
 Gader og mennesker i middelalderens & renæssancens København - Indenfor Middelaldervolden (2006, Aschehougs Forlag) 
 Gader og mennesker i middelalderens & renæssancens København - Indenfor Middelaldervolden, 2. oplæg (2017, Forlaget TYRA)  (Bogen er nyrevideret og opdateret med resultaterne fra de seneste arkæologiske Metroudgravninger fra bl.a. Rådhuspladsen og Kongens Nytorv.)
 Gader og mennesker i middelalderens & renæssancens København - Slotsholmen, Bremerholm og Ny-København, (2007, Aschehougs Forlag) , genudgivet som e-bog i 2017 på Forlaget TYRA
 København - Byen bag voldene. Historien gennem 1000 år i serien: "Ind i historien", skolebog til 6.-7. klasse (2009, Alinea)  
 Istedgade: porten til Vesterbro (2013, Sohns Forlag) , genudgivet som e-bog i 2014 på Forlaget TYRA
 Københavns forunderlige historie. Liv, lyst og lort fra oldtid til nutid. (2021, Turbine Forlaget)

Skønlitteratur for børn 
 Øgledronningens forbandelse, Tidsdetektiverne Bind 1 (2010, Forlaget Torgard) 
 Soltemplets Hemmelighed, Tidsdetektiverne Bind 2 (2018, Forlaget TYRA)

Filmografi 
 1990 Adam Hart i Sahara som Myra

Referencer

Eksterne henvisninger 
 KVINFO: Hanne Fabricius i Ekspertdatabasen
 Om Hanne Fabricius  på Forlaget Tyras website
 

Arkæologer fra Danmark
Faglitterære forfattere fra Danmark